Propaganda ensimmäisessä maailmansodassa

**Propaganda ensimmäisessä maailmansodassa** (1914–1918) pyrki värväämään sotilaita ja luomaan isänmaallista taistelutahtoa. Vihollisen tekemistä julmuuksista kerrottiin kauhutarinoita ja sotasensuurilla pyrittiin estämään tietojen leviämistä tappiollisista taisteluista.

Britanniassa propaganda ajoi ihmisiä ensimmäisen maailmansodan alussa liittymään armeijaan ja lähtemään rintamalle.
Lehdet julistivat joka maassa sodan alussa toiveikasta, isänmaallista propagandaa. Propaganda pyrki luomaan taistelutahtoa, ja kylvämään vihaa vastustajia kohtaan, sekä kasvattamaan omien poliitikkojen suosiota. Isossa-Britanniassa ennen sotaa sitä vastustaneet poliitikot pitivät mahtipontisia isämaallisia värväyspuheita, joilla houkuteltiin sotilaita liittymään armeijalle ja lähtemään rintamalle. Eräs värvääjä, Horatio Bottomley, joka piti erityyppisiä värväyspuheita erilaisista palkkioista, ja sai värvättyä eniten miehiä. Lontoossa kierteli naisia, jotka tarjosivat siviilipukuisille miehille valkoisia sulkia, jotka symboloivat pelkuruutta ja epäisänmaallisuutta. Sodanvastaisia kirjoituksia julkaisivat pasifistit ja muut sodanvastustajat, sekä bolševikit ja kommunistit, joiden mukaan vallankumouksellinen defaitismi ja kieltäytyminen rintamapalveluksesta imperialistisia päämääriä palvelevan sodan aikana ajoi vallankumouksen asiaa.

Sotasensuuri pyrki estämään tietojen leviämisen tappiollisista taisteluista siviiliväestön keskuuteen. Britanniassa sensuuri esti sotakirjeenvaihtajien saapumisen rintamalle ja ranskalaisille ei kerrottu oman armeijansa tappiosta maan rajalla. Monet Britannian lehdet taipuivat itsesensuurin avulla levittämään isänmaallista propagandaa. Propaganda vastusti myös oman maan epäisänmaallisiksi väitettyjä aineksia. Propagandalla haettiin myös puolueettomien maiden kannatusta.

Vihollisen tekemiä hirmutekoja liioiteltiin. On totta, että saksalaiset tekivät julmia tekoja Belgiassa, mutta niitä liioiteltiin Ranskan propagandassa. Saksalaisten väitettiin silpovan naisia. Rintamalle levisi huhuja, jotka paisuivat ja muuttuivat mielikuvituksellisiksi ja makaabereiksi kiertäessään rintamalla. Saksan rintamamiesten juoruissa väitettiin esimerkiksi venäläisten saapuneen länsirintamalle.

Osa propagandasta oli esimerkiksi sukupuolitautien vastaista valistusta.

Propagandan tueksi ja myös vastapainoksi painettiin rintamalla sotilaiden omasta aloitteesta rintamalehtiä, joissa oli ankaraa sotilashuumoria ja poliitikkoihin ja sotaherroihin kohdistuvia ilkeyksiä. Sodan loppupuolella levitettiin Saksan rintamasotilaiden keskuudessa vallankumouksellista propagandaa.

## Galleria

Kuva:WWI postcard an die front.jpg|Saksalainen postikortti vuodelta 1915. "Jumala rankaisee petollista Italiaa!"
Kuva:John Bull - World War I recruiting poster.jpeg|Brittiläinen värväysjuliste noin 1915. ”Kuka on riveistä poissa? Oletko se sinä?” (kuvassa John Bull)
Kuva:30a Sammlung Eybl Großbritannien. Alfred Leete (1882–1933) Britons (Kitchener) wants you (Briten Kitchener braucht Euch). 1914 (Nachdruck), 74 x 50 cm. (Slg.Nr. 552).jpg|Brittiläinen Lord Kitchener Wants You -värväysjuliste. ”Britit: *[sotaministeri [[Herbert Kitchener|Kitchener]]]* haluaa sinut. Liity maasi armeijaan. Jumala kuningasta suojelkoon.”
Kuva:It is far better to face the bullets.jpg|Brittiläinen värväysjuliste. ”On paljon parempi kohdata luodit kuin kuolla kotona pommitukseen. Liity heti armeijaan ja auta lopettamaan ilmapommitukset. Jumala kuningasta suojelkoon.”
|Ranskalainen postikortti noin vuodelta 1915. Ranskalaista sotilashuumoria: ”Liian kova”. Kuvassa on Saksan keisarikunnan keisari Vilhelm II, joka yrittää syödä maapalloa.
Kuva:Harry R. Hopps, Destroy this mad brute Enlist - U.S. Army, 03216u edit.jpg|Yhdysvaltalainen värväysjuliste: ”"Tuhotkaa tämä järjetön peto. Liity Yhdysvaltain armeijaan.”
Kuva:J. M. Flagg, I Want You for U.S. Army poster (1917).jpg|J. M. Flaggin tekemä yhdysvaltalainen värväysjuliste: ”Haluan SINUT Yhdysvaltain armeijaan” (kuvassa Setä Samuli)
Kuva:Recpost.jpg|Yhdysvaltalainen värväysjuliste: ”Olisinpa mies niin värväytyisin Yhdysvaltain laivastoon. Ole mies ja tee niin.”


## Lähteet
*A. J. P. Taylor: Ensimmäinen maailmansota WSOY 1971
## Aiheesta muualla

*British Fact and German Fiction Brittiläinen vastapropagandafilmi syyskuulta 1917 kuvaa Lontoon katunäkymiä vastauksena saksalaisten väitteisiin ilmahyökkäystensä aiheuttamista tuhoista (14 min 13 s)